Na temelju članka 10. i 16. st.2. Zakona o plaćama u lokalnoj i područnoj (regionalnoj) samoupravi ("Narodne novine" broj 28/10), članka 15. stavak 4. Odluke o ustrojstvu i djelokrugu Jedinstvenog upravnog odjela Općine Promina („Službeni vjesnik Šibensko-kninske županije“ br. 7/16) te članka 30. toč.3. Statuta („Službeni vjesnik Šibensko-kninske“ broj 10/9, 9/10, 5/11, 3/13, 8/13) Općinsko vijeće Općine Promina na 4. sjednici održanoj 15. prosinca 2017. donosi

**ODLUKU**

o koeficijentima za obračun plaće službenika i namještenika

Jedinstvenog upravnog odjela Općine Promina

Članak 1.

Ovom se Odlukom određuju koeficijenti za obračun plaće službenika i namještenika u Jedinstvenom upravnom odjelu Općine Promina.

Članak 2.

Koeficijenti iz članka 1. ove Odluke određuju se za radna mjesta utvrđena Pravilnikom o unutarnjem redu Općine Promina („Službeni vjesnik Šibensko-kninske županije“ br. 12/17) sukladno klasifikaciji radnih mjesta utvrđenih Uredbom o klasifikaciji radnih mjesta u lokalnoj i područnoj (regionalnoj) samoupravi ("Narodne novine" broj 74/10), unutar propisanog raspona za pojedinu kategoriju, potkategoriju i klasifikacijski rang, te iznose:

|  |  |  |  |  |  |
| --- | --- | --- | --- | --- | --- |
| **Redni broj** | **Naziv radnog mjesta** | **Kategorija** | **Potkategorija** | **Klasifikacijski**  **rang** | **Koeficijent** |
| 1. | Pročelnik | I. | glavni rukovoditelj | 1. | 1,60 |
| 2. | Viši savjetnik za financijsko-računovodstvene poslove | II. | viši savjetnik | 4. | 1,40 |
| 3. | Viši savjetnik za pravne poslove | II. | viši savjetnik | 4. | 1,40 |
| 4. | Viši referent za opće poslove | III. | viši referent | 9. | 0,970 |
| 5. | Referent – komunalni redar | III. | referent | 11. | 0,854 |
| 6. | Spremačica | IV. | namještenici II. potkategorije | 13. | 0,601 |

Članak 3.

Riječi i pojmovi koji imaju rodno značenje korišteni u ovoj Odluci odnose se jednako na muški i ženski rod, bez obzira jesu li korišteni u muškom ili ženskom rodu.

Članak 4.

Stupanjem na snagu ove Odluke prestaje važiti Odluka o koeficijentu za obračun plaće službenika i namještenika („Službeni vjesnik Šibensko-kninske županije“ br. 4/12, 11/13, 9/15, 12/15).

Članak 5.

Ova Odluka stupa na snagu osmog dana od dana objave u Službenom vjesniku Šibensko-kninske županije.

OPĆINSKO VIJEĆE

OPĆINE PROMINA

Predsjednica:

Davorka Bronić

KLASA:120-01/17-01/1

URBROJ: 2182/9-17-2

Oklaj, 15. prosinca 2017.