Na temelju članka 17. stavka 1. alineje 3. Zakona o sustavu civilne zaštite („Narodne novine“ broj: 85/15), članka 47. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) te članka 15. st.1. al. 14. i članka 30. st.1. toč. 3. Statuta Općine Promina („Službeni vjesnik Šibensko-kninske županije“ broj 10/09, 09/10, 05/11, 03/13 i 8/13) Općinsko vijeće Općine Promina na 4. sjednici dana 15. prosinca 2017. godine, donosi

**ODLUKU**

**o određivanju pravnih osoba od interesa za sustav civilne zaštite**

**na području Općine Promina**

**Članak 1.**

Ovom se odlukom određuju pravne osobe od interesa za sustav civilne zaštite na području Općine Promina, a koje su od značaja za reagiranje u velikim nesrećama.

**Članak 2.**

Pravne osobe iz članka 1. ove Odluke određuju se kako slijedi:

1. Eko Promina d.o.o., komunalno poduzeće
2. Lovačka udruga „Promina“.

**Članak 3.**

Pravne osobe od interesa za sustav civilne zaštite iz čl. 2. ove Odluke dio su operativnih snaga sustava civilne zaštite Općine Promina.

**Članak 4.**

Pravne osobe od interesa za sustav civilne zaštite iz čl. 2. ove Odluke sudjeluju s ljudskim snagama i materijalnim resursima u provedbi mjera i aktivnosti u sustavu civilne zaštite.

**Članak 5.**

Pravnim osobama iz članka 2. ove Odluke dostavit će se izvodi iz Plana zaštite i spašavanja za područje Općine Promina, koje sadržavaju mjere i aktivnosti koje trebaju provoditi u slučaju prijetnje, nastanka i posljedica velikih nesreća i katastrofa.

Pravne osobe iz članka 2. točke ove Odluke izrađuju svoje operativne planove u kojima se utvrđuju postupci i način realizacije operativnih zadaća.

**Članak 6.**

Danom stupanja na snagu ove odluke prestaje važiti Odluka o određivanju operativnih snaga zaštite i spašavanja i pravnih osoba od interesa za zaštitu i spašavanje na području Općine Promina, KLASA: 810-01/15-01/1, URBROJ: 2182/09-15-01 od 11. lipnja 2015. god.

**Članak 7.**

Ova odluka stupa na snagu prvog dana od dana objave u Službenom vjesniku Šibensko-kninske županije.

KLASA: 810-08/17-01/3

URBROJ: 2182-09/17-2

Oklaj, 15. prosinca 2017. god.

OPĆINSKO VIJEĆE

OPĆINE PROMINA

PREDSJEDNICA:

Davorka Bronić