Temeljem članka 35. Zakona o lokalnoj i područnoj (regionalnoj) samoupravi („NN“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članka 391. Zakona o vlasništvu i drugim stvarnim pravima („NN“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), te članka 30. st.1. toč.3. Statuta Općine Promina Promina („Službeni vjesnik Šibensko-kninske županije“ broj 10/09, 9/10, 5/11, 3/13 i 8/13), Općinsko vijeće Općine Promina, na 4. sjednici dana 15. prosinca 2017. god. donosi

# O D L U KU

# o izmjeni i dopuni Odluke o prodaji i sufinanciranju kupoprodajne cijene građevinskog zemljišta mladim obiteljima radi izgradnje vlastite stambene zgrade na području Općine Promina

Članak 1.

# U Odluci o prodaji i sufinanciranju kupoprodajne cijene građevinskog zemljišta mladim obiteljima radi izgradnje vlastite stambene zgrade na području Općine Promina („Službeni vjesnik Šibensko-kninske županije br.1/17, 4/17) članak 6. st.1. al.6. mijenja se i glasi:

**„ -** oba bračna/izvanbračna druga prijavi na natječaj prilože izjavu ovjerenu od strane javnog bilježnika, da se obvezuju stalno nastaniti na području Općine u stambenoj zgradi koju će izgraditi na čestici kupljenoj pod uvjetima iz ove Odluke u roku 3 mjeseca od završetka građevinskih radova, te u istom roku prijaviti prebivalište na području Općine Promina, a u protivnom, da se obvezuju Općini vratiti zemljište bez prava na povrat uplaćene kupoprodajne cijene, ili, ukoliko je u međuvremenu stambena zgrada izgrađena, da će Općini naknaditi ukupnu tržišnu vrijednost kupljenog zemljišta po cijeni na dan procjene koju na njihov trošak utvrdi ovlašteni sudski vještak odgovarajuće struke kojeg odredi Općina.

Članak 2.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 421-01/16-01/1

URBROJ: 2182/9-17-2

U Oklaju, 15. prosinca 2017.

OPĆINA PROMINA

OPĆINSKO VIJEĆE

Predsjednica

Davorka Bronić